Case ID: 1129363
Sentence 118: Birinci instansiya məhkəməsində şahid qismində dindirilmiş Şahid2 ifadəsində «xxxx» MMC-nin Ağdaş yanacaqdoldurma məntəqəsində kassir-operator vəzifəsində çalışdığını, Zərərçəkmiş şəxs onun iş yoldaşı olduğunu, xx xxxxxx 2019-cu il tarixdə, saat 20:00-da işə gəldiyini, həmin günün gecə növbətçisi olduğunu, həmçinin Rəşidin də gecə növbəsində olduğunu, təxminən saat 23 radələrində o və Rəşid YDM-in həyətində dayandıqlarını, bu zaman YDM-in həyətində dövlət nömrə nişanını bilmədiyi VAZ 2106 markalı avtomobilin daxil olduğunu, həmin avtomobilin benzin doldurmaq üçün Rəşidin dayandığı kolonkaya yaxınlaşıb saxladığını, həmin avtomobilin sürücüsünü tanımadığını, sürücünün avtomobildən yerə düşərək Rəşidə pul verdiyini və benzin tökməsini söylədiyini, həmin ərəfədə YDM-də mühafizəçi işləyən Fuadın Rəşidə müştərilərdən aldığı pulların cırıq və ya əzik vəziyyətdə olmamasına diqqət yetirməsi üçün irad tutduğunu, avtomobilin içərisində müştəri kimi oturan sonradan adını bildiyi İsmayıl adlı şəxsin Rəşidə qarşı ucadan nalayiq söyüş söyərək Fuadı işarə edib “nə üçün o, sənə ağzından gələni deyir” deyərək irad tutduğunu, Rəşidin isə İsmayıla sən söhbətin nədən getiyini bilmirsən, bizim söhbətimizə qarışma dediyini, bu zaman İsmayılın avtomobildən düşərək Rəşidlə mübahisə eləməyə başladığını və ona nalayiq söyüşlər söyərək yumruqla Rəşidin başından vurduğunu, həmin vaxt İsmayılı aralayıb sakitləşdirdiklərini və onu avtomobilə otuzdurduqlarını, avtomobilin sürücüsünün isə avtomobili bir neçə metr sürdüyünü, lakin İsmayılın avtomobili saxladaraq düşdüyünü və yenidən Rəşidə qarşı ucadan nalayiq söyüşlər söyərək onun üzərinə gəldiyini, həmin vaxt Rəşidin özünü müdafiə etmək üçün arxa tərəfində vedrənin içərisinə qoyulmuş olan dəmir tutacaqlı süpürgəni əlinə götürdüyünü, lakin İsmayılın Rəşidin əlindən həmin süpürgəni alaraq onun dəmir tutacağı ilə Rəşidi vurmağa başladığını, Rəşidin isə əlini qabağa verdiyi üçün süpürgənin dəmir tutacağının onun əlindən dəydiyini, həmçinin başını gözlədiyi üçün arxasını çevirərkən İsmayıl Süpürgnin dəmir tutacağı ilə bir neçə dəfə onun kürəyindən vurduğunu, bundan sonra Rəşidin yanına gedərək onları aralaşdırdıqlarını, daha sonra İsmayıl adlı şəxsin əlində olan süpürgəni ora tullayaraq gəlmiş olduğu avtomobilə əyləşib çıxıb getdiyini, Rəşidin İsmayılı vurmadığını, İsmayılın Rəşidə qarşı dəfələrlə ucadan nalayiq söyüşlər söydüyünü bildirmişdir.